b'\n_START_ARTICLE_\nMakedon\n_START_PARAGRAPH_\nMakedon (gresk: \xce\x9c\xce\xb1\xce\xba\xce\xb5\xce\xb4\xcf\x8e\xce\xbd) eller Makednos (gresk: \xce\x9c\xce\xb1\xce\xba\xce\xb5\xce\xb4\xce\xbd\xcf\x8c\xcf\x82) var den eponymiske (den som gir navn til) mytologiske stamfaren til oldtidens makedonere i henhold til ulike antikke greske fragmentariske fortellinger. I de fleste versjoner opptrer han som en innf\xc3\xb8dt makedoner eller som innvandrende leder/hersker som ga sitt navn til Makedonia, et land som tidligere ble kalt for Ematia eller Trakia.\n_START_SECTION_\nS\xc3\xb8nn av Zevs\n_START_PARAGRAPH_\nDet syvende fragment av Hesiodos\' Kvinnekatalogen, et episk dikt om heltinner hvor mange av dem hadde samkvem med guder og s\xc3\xa5ledes f\xc3\xb8dte helter beskrevet i gresk mytologi, sitert av Konstantin Porphyrogennetos, uttalte: \xc2\xabMakedonia, landet som var oppkalt etter Makedon, s\xc3\xb8nn av Zevs og Thyia, datter av Deukalion, som poeten Hesiodos forteller om; og hun ble gravid og f\xc3\xb8dt til tordenglade Zevs, to s\xc3\xb8nner, Magnes og Makedon, hesteelskeren, som bodde i v\xc3\xa5ninger rundt Pieria og Olympos.\xc2\xbb _NEWLINE_Det poetiske epitet hippiocharmes kan alternativt bli oversatt som \xc2\xabkjemper p\xc3\xa5 hesteryggen\xc2\xbb eller \xc2\xabhestvogn-kriger\xc2\xbb og har ogs\xc3\xa5 blitt tilskrevet til Aiolos, en s\xc3\xb8nn av Hellen, Troilos og Amythaon. Et fragment fra den makedonske historikeren Marsyas av Pella (300-tallet f.Kr.), via en skolia (kommentar) p\xc3\xa5 Iliaden xiv 226 bekrefter genealogien som er funnet i Kvinnekatalogen: \xc2\xabMakedon, s\xc3\xb8nn av Zevs og Thyia, erobret landet som da tilh\xc3\xb8rte Trakia og han kalte det Makedonia etter sitt navn. Han giftet seg med en lokal kvinne og fikk to s\xc3\xb8nner, Pieros og Amathos (eller Emathos); to byer, Pieria og Amathia er grunnlagt eller oppkalt etter dem.\xc2\xbb _NEWLINE_Det sjeldne navnet til hans mor Thyia har blitt forvansket i overf\xc3\xb8ringen til Aithria eller Aithyia via frasen \xc2\xabkai Thyias, og Thyia\xc2\xbb. Thyia i delfiske tradisjon var et eponym for najade av thyiadene, et alternativt navn for m\xc3\xa6nadene i kulten til Dionysos, ogs\xc3\xa5 praktisert i Makedonia._NEWLINE_Den mytologiske kronologi av Hesiodos\' avsnitt indikerer en tid f\xc3\xb8r Trojakrigen og Iliaden ettersom magnetene (en oldtidsstamme) bodde i Magnesia i Thessalia (og som deltok i krigen). Kvinnekatalogen, som er ulikt datert til mellom 700- og 500-tallet f.Kr., har gitt den tidligste og eneste referansen til et makedonsk element fra f\xc3\xb8r historiografien p\xc3\xa5 400-tallet f.Kr.\n_START_SECTION_\nS\xc3\xb8nn av Aiolos\n_START_PARAGRAPH_\nI et fragment av kronologisk verk av Hellanikos kalt for Prestinnene til Hera i Argos, og bevart av Stephanos: \xc2\xabMakedon en s\xc3\xb8nn av Aiolos som Hellanikos forteller om i den f\xc3\xb8rste (bok eller arkviliste) av hans  Hiereiai tes Heras en Argei, og av Makedon, s\xc3\xb8nn av Aiolos, de n\xc3\xa5v\xc3\xa6rende makedonerne ble kalt s\xc3\xa5, deretter levde alene med mysianerne.\xc2\xbb _NEWLINE_Fragmentet klargj\xc3\xb8r ikke hvem av de tre kjente med navnet Aiolos som er Makedons far, men den senere kristne teologen Eustathios fortalte om ham som den ene av de ti s\xc3\xb8nnene til Aiolos, og er s\xc3\xa5ledes s\xc3\xb8nnen til Hellen. I senere tradisjoner er Magnes ogs\xc3\xa5 nevnt som den ene av de ti s\xc3\xb8nnene til Aiolos og som far til Pieros._NEWLINE_Den britiske historikeren N. G. L. Hammond har foresl\xc3\xa5tt, basert p\xc3\xa5 et avsnitt av Hellanikos, foruten ogs\xc3\xa5 at thessalianske Magnes er en bror av Makedon, og foresl\xc3\xa5r at makedonsk spr\xc3\xa5k er en aiolisk gresk dialekt. Jonathan M. Hall, amerikansk professor i gresk historie, har sammenlignet Magnes og Makedon for \xc3\xa5 ekskludere stammer fra en direkte slektslinje til Hellen og senere olympiske deltagere, slik som aiolierne, akarnanere, og arkadiere. I motsatt fall har Eugene N. Borza ikke gitt noen betydning p\xc3\xa5 denne mytologiske figuren for noen historiske konklusjoner.\n_START_SECTION_\nS\xc3\xb8nn av Osiris\n_START_PARAGRAPH_\nEgypts oldtidsminner, f\xc3\xb8rste kapittel av Bibliotheca historica av Diodorus Siculus, som i hovedsak er basert p\xc3\xa5 \xc3\x86gyptiaca av Hekataios fra Abdera har gresk og egyptisk mytologi blitt synkretisert. Osiris har tatt plassen til Dionysos i hans mangfoldige myter og reiser. I henhold til Herodotos var Osiris den egyptiske Dionysos og ptolemeerdynastiet, den gresk-egyptiske kongeslekten, hevdet \xc3\xa5 nedstamme fra Dionysos. Diodorus forteller at: \xc2\xabN\xc3\xa5 var Osiris fulgt p\xc3\xa5 sin reise, slik den egyptiske redegj\xc3\xb8relse g\xc3\xa5r, med sine to s\xc3\xb8nner Anubis og Makedon og som utmerket seg med tapperhet. Begge bar de mest bemerkelsesverdige krigsutrustninger, tatt fra bestemte dyr med vesen som ikke var ulikt motet til mennesker. Anubis bar en hundeskinn og Makedon forparten av en ulv. Av denne grunn ble disse dyrene holdt i \xc3\xa6re blant egypterne. Makedon, hans s\xc3\xb8nn, enn videre, etterlot han som konge av Makedonia, som var navngitt etter ham.\xc2\xbb _NEWLINE_Makedon hadde tatt posisjonen til den egyptiske ulveguden av Lykopolis, Wepwawet og i senere tradisjoner er Makedon nevnt som en s\xc3\xb8nn av varulven Lykaon.\n_START_SECTION_\nS\xc3\xb8nn av Lykaon\n_START_PARAGRAPH_\nI henhold til Bibliotheca, men ikke tilstede i listen til Pausanias eller Hyginus, er Makednus (Makedon) den tiende av de femti s\xc3\xb8nnene til Lykaon, konge av Arkadia. Den broren som sto ham n\xc3\xa6rmest er Thesprotus (den eponymiske helten av Thesprotia). I fortellingen om \xc2\xabPindus og slangen\xc2\xbb av Claudius Aelianus er Makedon s\xc3\xb8nn av Lyakon, konge av Emathia, etter at landet ble kalt Makedonia er dets gamle navn ikke lenger bevart._NEWLINE_Eustathios fra Thessalonike summert opp slektslistene, og skrev: \xc2\xabEmathion, s\xc3\xb8nn av Zevs og Elektra, foreg\xc3\xa5ende f\xc3\xb8dselen av Makedon, s\xc3\xb8nn av Aiakos (framfor Lykaon).\xc2\xbb Strabon kalte ham \xc2\xabarkaios hegemon\xc2\xbb, \xc2\xabgamle h\xc3\xb8vding\xc2\xbb, og Pseudo-Skymnos, \xc2\xabg\xc3\xaagen\xc3\xaas basileus\xc2\xbb, \xc2\xabjordf\xc3\xb8dte konge\xc2\xbb. Isidor av Sevilla benyttet frasen \xc2\xab... rege Deucalionis materno nepote.\xc2\xbb, \xc2\xab... konge, barnebarn p\xc3\xa5 morssiden av Deukalion.\xc2\xbb\n_START_SECTION_\nEtterkommere\n_START_PARAGRAPH_\nI henhold til den makedonske forfatteren Marsyas av Pella hadde Makedon, s\xc3\xb8nn av Zevs, med en lokal (makedonsk) kvinne, to s\xc3\xb8nner, Pieros og Amathos. I Stefan av Bysants\' Ethnika (kanskje via Theagenes) var s\xc3\xb8nnene og s\xc3\xb8nnes\xc3\xb8nnene til Makedon: Atintan (i versjon av Lykaon), eponymisk for en region i Epirus eller Illyria; Beres (far av Mieza, Beroea og Olganos, toponymer i Bottiaia); Europos ved Oreityia, datter av Kekrops og Oropos, f\xc3\xb8destedet til Selevkos I Nikator, kanskje forvekslet med Europos. Til sist, i versjonen av Lykaon, konge av Emathia, er Pindos en s\xc3\xb8nn av Makedon som ga sitt navn til Pindos, en elv i Doris, hvor han d\xc3\xb8de._NEWLINE_Det er uklart om disse lokalitetene representerer f\xc3\xb8r- eller etter-makedonske elementer ettersom Emathia og Pieria er eldre stedsnavn enn Makedonia. Anakronismer er dog ikke sjeldent i senere mytiske tradisjon.\n_START_SECTION_\nKlassiske form\n_START_PARAGRAPH_\nI greske kilder er substantivet hovedsakelig bevitnet som \xce\x9c\xce\xb1\xce\xba\xce\xb5\xce\xb4\xcf\x8e\xce\xbd (Maked\xc3\xb4n), men med to unntak: den poetiske formen \xce\x9c\xce\xb1\xce\xba\xce\xb7\xce\xb4\xcf\x8e\xce\xbd (Mak\xc3\xaad\xc3\xb4n) hos Hesiodos med lang midtre vokal som tjente metrisk versef\xc3\xb8tter til daktylisk heksameter, og M\xce\xac\xce\xba\xce\xb5\xce\xb4\xce\xbd\xce\xbf\xcf\x82 (M\xc3\xa1kednos) eller i latinsk form som Macednus som har barytonesis og avlyd hos Apollodorus. Den vikende aksentbetoning minner om to makedonske personnavn, \xce\x9a\xce\xbf\xe1\xbf\x96\xce\xbd\xce\xbf\xcf\x82 (Ko\xc3\xaenos) og \xce\x92\xce\xac\xce\xbb\xce\xb1\xce\xba\xcf\x81\xce\xbf\xcf\x82 (B\xc3\xa1lakros) (attisk gresk adjektiver: koin\xc3\xb3s, phalakr\xc3\xb3s), men verken Maked\xc3\xb4n eller M\xc3\xa1kednos er den opprinnelige stavingen av det, skj\xc3\xb8nt det kan ikke bli bevist. Endelsen -dnos, enten som doriske Makedn\xc3\xb3n ethnos som hos Herodotos, eller makedn\xc3\xb3s, en sjelden poetisk epitet som henviser til \xc3\xa5 v\xc3\xa6re h\xc3\xb8y eller lang, synes ikke \xc3\xa5 v\xc3\xa6re bevitnet i epigrafikk eller benyttet av makedonerne selv._NEWLINE_I latinske kilder er substantivet Macedo. Adjektivene av latinske Macedo og greske \xce\x9c\xce\xb1\xce\xba\xce\xb5\xce\xb4\xcf\x8e\xce\xbd (Maked\xc3\xb4n) betegner en f\xc3\xb8rst og fremst en makedonsk mann. De opptrer ogs\xc3\xa5, hovedsakelig i l\xc3\xb8pet av romersk tid, som mannlige personnavn, eksempelvis Macedonius.\n_START_SECTION_\nEtymologi\n_START_PARAGRAPH_\nStammenavnet til makedonerne er vanligvis forklart som \xc3\xa5 ha en opprinnelig betydning som "\xc2\xabde h\xc3\xb8ye\xc2\xbb eller \xc2\xabh\xc3\xb8ylendere\xc2\xbb p\xc3\xa5 gresk._NEWLINE_Det er tradisjonelt avledet fra indoeuropeiske rotordet *mak-,*meh2k,_NEWLINE_i betydningen \xc2\xablang\xc2\xbb eller \xc2\xabslank\xc2\xbb, beslektet med poetisk gresk makednos eller m\xc3\xaakedanos i betydningen \xc2\xablang, h\xc3\xb8y\xc2\xbb, dorisk makos, attisk m\xc3\xaakos \xc2\xablengde\xc2\xbb,_NEWLINE_Makistos mytologiske eponym er en by i Elis, og et epitet for Herakles, som hadde et tempel i n\xc3\xa6rheten av byen Makistos i Triphylia i Elis. Tilsvarende finnes avestisk masah, \xc2\xablengde\xc2\xbb, latinske macer, \xc2\xabtynn, mager\xc2\xbb, hettittiske mak-l-ant, \xc2\xabtynn\xc2\xbb. Vittore Pisani konstruerte et makedonsk ord ked\xc3\xb4n fra greske chthon, \xc2\xabjord\xc2\xbb, og foreslo ogs\xc3\xa5 betydningen \xc2\xabh\xc3\xb8yt land\xc2\xbb, eller alts\xc3\xa5 h\xc3\xb8ylandet. Robert S. P. Beekes, spr\xc3\xa5kprofessor i sammenlignbar indoeuropeisk lingvistikk, hevder at ved morfologiske analyser er make- + -dnos (endelse) umulig i et indoeuropeisk ord og at det er mer sannsynlig at ordet har en f\xc3\xb8r-gresk opprinnelse.'